**ПРЕДЛАГАЧ: ВЛАДАТА НА РЕПУБЛИКА СЕВЕРНА МАКЕДОНИЈА**

 **PROPOZUES: QEVERIA E REPUBLIKËS SË MAQEDONISË SË VERIUT**

**ПРЕТСТАВНИЦИ:**

**ИЗЕТ МЕЏИТИ, МИНИСТЕР ЗА ЖИВОТНА СРЕДИНА И ПРОСТОРНО ПЛАНИРАЊЕ**

**АНЕ ЛAШКОСКА, ЗАМЕНИК НА МИНИСТЕРОТ ЗА ЖИВОТНА СРЕДИНА И ПРОСТОРНО ПЛАНИРАЊЕ**

**PËRFAQËSUES:**

**IZET MEXHITI, MINISTRI I MJEDISIT JETËSOR DHE PLANIFIKIMIT HAPËSINOR**

**ANE LASHKOSKA, ZËVENDËSMINISTRE E MJEDISIT JETËSOR DHE PLANIFIKIMIT HAPËSINOR**

**ПОВЕРЕНИЦИ:**

**БИЛЈАНА ТЕШЕВА ЃОРГИЕВСКА, РАКОВОДИТЕЛ НА СЕКТОР ЗА ПРАВНИ И ОПШТИ РАБОТИ**

**TË BESUESHËM:**

**BILJANA TESHEVA GJORGIEVSKA, UDHËHEQËSE E SEKTORIT PËT PUNË JURIDIKE DHE TË PËRGJITHSHME**

**ПРЕДЛОГ НА ЗАКОН**

**ЗА ИЗМЕНУВАЊЕ И ДОПОЛНУВАЊЕ НА ЗАКОН**

**ЗА УПРАВУВАЊЕ СО ДОПОЛНИТЕЛНИ ТЕКОВИ НА ОТПАД (\*)**

(Скратена постапка)

Скопје, март 2025 година

**ВОВЕД**

1. **ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ**

Царинската управа повеќепати се обрати до Министерството за животна средина и просторно планирање со цел да ги посочи проблемите со кои се соочува во поглед на обврските пропишани за царинскиот орган во Законот за управување со дополнителни текови на отпад (Сл. Весник на РСМ бр.216/21), каде е пропишано дека царинскиот орган нема да дозволи увоз на наведените производи доколку правното лице не е регистрирано во регистрите пропишани со Законот за проширена одговорност на производители за управување со посебни текови на отпад (Сл. Весник на РСМ бр. 215 /21).

Имено, Царинскиот орган своите функции и законски надлежности ги извршува целосно дигитализирано, со примена на електронски системи кои меѓусебно комуницираат и овозможуваат висок степен на контрола на царинската стока, примена на законските прописи, анализа на ризик, како и брз и непречен проток на стока и патници. На ваков начин Царинската управи ги исполнува обврските од домашната законска и подзаконска регулатива, обврските превземени од меѓународни договори и претставува клучен фактор во олеснување на трговијата.

Во гореспоменатиот закон пропишано е дека царинскиот орган нема да дозволи увоз на наведените производи доколку правното лице не е регистрирано во регистрите пропишани со Законот за проширена одговорност на производители за управување со посебни текови на отпад.

Ова практично значи дека за автоматска, системска и целосна примена на оваа одредба, треба да постои системско решение за вршење на проверка во регистрите кои ги води Управата за животна средина, односно вклопување на електронска база на податоци на МЖСПП за наведените регистри, во електронските системи на Царинската управа.

За интегрирање на регистрите во царинските електронски системи, потребен е дефиниран сет на податоци содржани во електронска база, што подразбира најмалку недвосмислено утврден тарифен број/тарифна ознака, број на регистрација на субјектот, како и законскиот акт каде е регулирана обврската.

Од досегашната комуникација со Министерството за животна средина и просторно планирање, министерството располага само со ексел табела која не е применлива во нашите електронски системи и врз основа на неа не може автоматизирано да се спроведува пропишаната увозна царинска постапка.

Напоменуваме дека при спроведување на царинската постапка за увоз, се применува систем за анализа на ризик, кој врз основа на претходно зададени критериуми врши селектирање на царинските декларации на црвени (физичка и документарна контрола), жолти ( документарна контрола) и зелени ( без контрола).

Тоа значи дека еден дел од царинските декларации кои се на зелен канал и кој согласно пропишаните стандарди на СТО и СЦО за олеснување на трговијата се во доминантен процент во царинската постапка (66% во постапка на увоз) воопшто не се предмет на физичка и документарна контрола и кај истите би можело да се утврди дали е исполнет условот за регистрација во регистрите на МЖСПП само доколку има автоматизирана и системска контрола.

Примената на членовите во законите за управување со посебни текови на отпад, каде се бара царинскиот орган да не дозволи увоз на стока за која увозникот не е регистриран во регистрите на Управата за животна средина, би значела целосно суспендирање на воспоставениот систем на анализа на ризик и бара контрола на секоја декларација, без оглед на селекцијата на системот.

Ова од друга страна недозволиво би ја успорило увозната процедура, би го зголемило времето потребно за завршување на царинската постапка, би ја блокирало работата на царинскиот орган, наспроти сите напори во светски рамки за олеснување на трговијата и скратување на времето за спроведување царинските формалности.

Изнесената состојба јасно укажува на потреба од системско решение за контрола на регистрирањето на обврзниците во регистрите на Управата за животна средина, како и измена на законските одредби во однос на постапувањето на царинскиот орган, со цел истото да биде реално остварливо.

Во предметниот закон во надлежност на МЖСПП царинскиот орган има обврска која не е во негова надлежност согласно Законот за Царинската управа, односно пропишана е обврска истиот да не дозволи увоз доколку увозникот не е регистриран во Регистарот на производители со проширена одговорност и на тој начин наменсто контрола на стоките треба да се изврши контрола на исполнетост на условите на правното лице за вршење на одредена дејност.

Имајќи го предвид гореспоменатото на барање на Царинската управа, МЖСПП предлага измена на Законот за управување со дополнителни текови на отпад (Сл. Весник на РСМ бр.216/21).

1. **ЦЕЛИ, НАЧЕЛА И ОСНОВНИ РЕШЕНИЈА НА ПРЕДЛОГОТ НА ЗАКОН**

Предложените измени и дополнувања се со цел подобрување на ефикасноста на управувањето со отпадните производи од текстил, гуми, масла и возила како и обезбедување на повисоко ниво на исполнување на законската обврска за проширена одговорност на производителите.

1. **ОЦЕНА И ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА**

Одребите на Предлогот на Законот за изменување и дополнување на Законот за управување со дополнителни текови на отпад немаат дополнителни фискални последици врз Буџетот на Република Северна Македонија и другите јавни финасиски средства.

1. **ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИНОТ НА НИВНОТО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

Предлогoт на закон за изменување и дополнување на Закон за управување со дополнителни текови на отпад не повлекува обврска за обезбедување на дополнителни финасиски средства за неговото спроведување и материјални обврски за одделни субејкти.

1. **СКРАТЕНА ПОСТАПКА ЗА ДОНЕСУВАЊЕ НА ЗАКОНОТ**

Со оглед дека не е во прашање сложен и обемен закон, се предлага согласно со член 175 од Делoвникот на Собраниeто на Република Северна Македонија, Предлог на Законот за изменување и дополнување на Законот за животната средина да се донесе во скратена постапка.

ПРЕДЛОГ НА ЗАКОН

ЗА ИЗМЕНУВАЊЕ И ДОПОЛНУВАЊЕ НА ЗАКОН

ЗА УПРАВУВАЊЕ СО ДОПОЛНИТЕЛНИ ТЕКОВИ НА ОТПАД

Член 1

Во Законот за управување со дополнителни текови на отпад (\*) („Службен весник на Република Северна Македонија“ број 216/2021), во член 28 ставот (1) се менува и гласи:

„(1) Царинскиот орган при увоз на производи од членот 5 од овој закон, на барање на Органот за животна средина или врз основа на проценка на ризик може да ја побара потврдата за регистрација и регистрациски број од член 19 од овој закон добиени согласно со Законот за проширена одговорност на производителот за управување со посебните текови на отпад.“

Во член 28 ставот (2) се менува и гласи:

„(2) Во случај потврдата од став (1) на овој член да не се достави, царинскиот орган нема да дозволи увоз на производи од членот 5 од овој закон

Ставот (2) станува став (3).

По ставот (3) се додава нов став (4) кој гласи:

„(4) Царинскиот орган задолжително доставува до Стручниот орган на квартално ниво податоци за количината на увезени производи од член 5 за производителите од член 7 точка 12,13,14 и 15 од овој закон.“

 Член 2

Овој закон влегува во сила со денот на објавувањето во „Службен весник на Република Северна Македонија.”

**ОБРАЗЛОЖЕНИЕ**

**НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОН ЗА УПРАВУВАЊЕ СО ДОПОЛНИТЕЛНИ ТЕКОВИ НА ОТПАД**

1. **ОБЈАСНУВАЊЕ НА СОДРЖИНАТА НА ОДРЕДБИТЕ НА** **ПРЕДЛОГОТ НА ЗАКОН ЗА ИЗМЕНУВАЊЕ И ДОПОЛНУВАЊЕ НА ЗАКОН ЗА УПРАВУВАЊЕ СО ДОПОЛНИТЕЛНИ ТЕКОВИ НА ОТПАД**

Со Предлог ЗАКОНОТ ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА УПРАВУВАЊЕ СО ДОПОЛНИТЕЛНИ ТЕКОВИ НА ОТПАД „Службен весник на Република Северна Македонија “ бр. 216/21 и 195/22) се прави измена во делот на увоз на производи и увоз од употребувани производи.

1. **МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ**

Предложените решенија во овој предлог закон, меѓусебно се поврзани и се надополнуваат.

1. **ПОСЛЕДИЦИ КОИ ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА**

Се подобрува царинската контрола на увоз како и поголема евиденција од увоз на производи и ипотребувани производи со што ќе се отстранат недостатоците во овој закон кои се покажаа во досегашната пракса при примена на истиот.

 **IV. ПРОЦЕНА НА ФИНАНСИСКИ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИН НА НИВНО ОБЕЗБЕДУВАЊЕ КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ**

 Предлогот на Закон за изменување и дополнување на Законот за дополнителни текови на отпад нема да предизвика фискални импликации врз Буџетот на Република Северна Македонија и не повлекува материјални обврски за одделни субјекти.

1. **СКРАТЕНА ПОСТАПКА ЗА ДОНЕСУВАЊЕ НА ЗАКОНОТ**

Со оглед дека не е во прашање сложен и обемен закон, се предлага согласно со член 175 од Делoвникот на Собраниeто на Република Северна Македонија, Предлог на Законот за изменување и дополнување на Законот за управување со дополнителни текови на отпад.

ТЕКСТ НА ОДРЕДБИ ОД ЗАКОНОТ КОИ СЕ ИЗМЕНУВААТ И ДОПОЛНУВААТ

**Член 28**

**Увоз на производи и употребувани производи**

(1) Царинскиот орган при увоз на производи од членот 5 од овој закон, на барање на Органот за животна средина или врз основа на проценка на ризик може да побара потврдата за регистрација и регистрациски број добиени согласно со Законот за проширена одговорност на производителот за управување со посебните текови на отпад.

(2) Во случај потврдата од став (1) на овој член да не се достави, царинскиот орган нема да дозволи увоз на батерии или акумулатори.

(3) Доколку производителот увезува употребувани производи од членот 5 од овој закон во Република Северна Македонија, на увозот на употребувани производи се применуваат одредбите од овој закон, како да станува збор за увоз на нови производи.

(4) Царинскиот орган задолжително доставува до Стручниот орган на квартално ниво податоци за количината на увезени производи за производителите од член 7 точка 12, 13, 14 и 15 од овој закон.